• ( 18 ) 
herbaceae foliorum, stirpium, radicum frustulee, nullomodo decompositas 
et integerrimae , pariter ac si recentissime e terra essent collectae. Linnceus 
contendebat lignum et humum jucundissima Lumbrico esse alimenta. 
Habitat, aiebat, in ligno putrido et humo, quam bibulam reddit(iSys£.JVai(.). 
Ex sententia ejusdem auctoris, hoc animal corrodit plantarum cotyle- 
dones. Secundum alios scriptores nocet junioribus plantis et oleribus. Sata 
quod non raro laedant, radices morsu depascentes , inquit Fransciias , 
(hist. anim.). u4ldrovandi ita loquitur: vehementer et plurimum vastant 
sata, quia etiam validas segetes radicibus subjectis enecant , et re- 
ferunt esse tales , qui numquam prodeant , sed semper sub terra 
maneant. (De Insectis, tom. 7.) Multi alii auctores plerique veteres 
eamdem sequuntur sententiam. Recentiores vero non tantas animadver- 
tunt vastationes in actionibus Lumbricorum terrestrium : et revera , etsi 
maxima exstent multitudine, apparet ipsos non multum nocere \ e contra 
terram exarant, eam sublevando vel e foraminibus extrahendo, etc. : quod 
efficit, ut aer oxygenius magis immediate in contactu cum solo, sistatur. Si 
partem humi destruunt, et terram absorptam sterilem reddunt, tale dam- 
num resarcitur utilitate , quam evolutioni plantarum adferunt. 
Saepe Lumbricos inveni in brassicis tenerioribus, sed numquam edentes 
reperi. Aliquoties sub foliorum aggeribus occurrunt. Mente gre opinatur, 
Lumbricos parenchyma foliorum destruere, et textum duriorem, ex qui- 
bus componuntur, denudare. Multa horum foliorum autumnali tempore 
reperiuntur ; similia sunt, inquit idem auctor, textis denticulatis. An 
a Lumbricis terrestribus ad hunc statum redigantur, ignoro. Edunt etiam 
substantias animales, putrefactione decompositas, veluti animalculorum 
cadavera. Auctor, supra citatus, refert se vidisse Lumbricos devorantes 
corpora Lumbricorum sui generis, qui investigationibus suis inservierant. 
Nihil unquam tale observavi, quamvis saepe collocarem Lumbricos mor- 
tuos modo dissecatos , modo integros juxta alios Lumbricos viventes , 
quorum alios vase includebam , alios libere vagari sinebam : sed in utro- 
que casu semper substantias vegetabiles animalibus anteponunt. 
Digesta alimenta per anum exeunt sub forma excrementorum exiguo- 
rum, elongatorum , vermicularium , et cylindricorum, quum unice ex 
